โฮโลไลฟ์ โปรดักชัน

โฮโลไลฟ์ โปรดักชัน() เป็นสังกัดเวอร์ชวลยูทูบเบอร์ (VTuber) ซึ่งมีเจ้าของเป็น คัฟเวอร์คอร์โปเรชัน (Cover Corporation) จากข้อมูลในปี 2564 โฮโลไลฟ์ โปรดักชั่นมีเวอร์ชัวลยูทูบเบอร์มากกว่า 50 คน เช่น อุซาดะ เพโคระ, โฮโช มารีน, ชิราคามิ ฟุบุกิ, อินุกามิ โคโรเนะ, กาวร์ กุระ, โมริ คาลิโอเป, มินาโตะ อควา และ อะไค ฮาโตะ   
ในตอนแรกชื่อ โฮโลไลฟ์ ใช้สำหรับแอปพลิเคชันสตรีม 3 มิติของ Cover ซึ่งเปิดตัวในเดือนธันวาคม 2017 และต่อมาได้เปิดตัว VTuber หญิง รุ่นแรกในช่วงเดือนพฤษภาคม ถึงมิถุนายน 2018 ในเดือนธันวาคม 2019 โฮโลไลฟ์ ได้ถูกรวมเข้ากับ โฮโลสตาร์ ของ Cover และค่ายเพลง INoNaKa ( INNK ) Music เพื่อสร้างรวมเป็น "โฮโลไลฟ์ โปรดักชั่น" ในปี 2019 และ 2020 ได้เปิดตัวสาขาในต่างประเทศ 3 สาขา ได้แก่  Hololive Indonesia และ Hololive English
จากข้อมูลในเดือนพฤษภาคม 2021, VTuber ที่อยู่ในสังกัดของโฮโลไลฟ์มียอดติดตามรวมกันมากกว่า 40 ล้านบัญชีบน โฮโลไลฟ์ โปรดักชัน 
 

**ประวัติ**

**2016–17: จุดเริ่มต้น**
คัฟเวอร์คอร์โปเรชัน () ถูกจัดตั้งขึ้นเมื่อวันที่ 13 มิถุนายน ค.ศ. 2016 โดย โมโตอากิ ทานิโงะ (ยาโกะ) ผู้ที่เคยสร้างตัวละครในเกมร่วมกับซานริโอ ที่บริษัทผลิตคอนเทนต์ Imagineer ในระยะแรก คัฟเวอร์มีจุดมุ่งหมายในด้านความเป็นจริงเสริม (AR) และความเป็นจริงเสมือน (VR) และได้รับทุนเริ่มต้นจาก Tokyo VR Startups และ Recruit
ในช่วงท้ายของปี 2017 บริษัทได้แสดงโปรแกรมตัวอย่างที่สามารถตรวจจับการเคลื่อนไหวได้ สามารถถ่ายทอดสดได้ โดยทานิโงะได้กล่าวไว้ว่า "ไอเดียสำหรับ 'ไอดอลเสมือนจริง' ที่ได้มานั้นมาจากตัวละครเสมือนจริงเช่น ฮัตสึเนะ มิกุ และ คิสึนะ ไอ ที่เป็นผู้ริเริ่ในการใช้ตัวละครเสมือนจริงบนยูทูปในปี 2016
คัฟเวอร์ได้เดบิวต์ ときのそら (โทคิโนะ โซระ) ซึ่งเป็นวีทูปเบอร์คนแรกของบริษัทโดยใช้โปรแกรมตรวจจับการเคลื่อนไหวของบริษัทในวันที่ 7 กันยายน 2017 ในวันที่ 21 ธันวาคมของปีเดียวกัน บริษัทได้ปล่อยแอพลิเคชั่น โฮโลไลฟ์ ที่ทำให้ผู้ใช้สามารถดูการถ่ายทอดสดได้ทางเทคโนโลยี AR ในวันถัดมาคัฟเวอร์ได้เปิดการรับสมัครสำหรับวีทูปเบอร์คนที่ 2 ของบริษัทที่ได้รับชื่อว่า ロボ子 (โรโบโกะ) โดยได้รับการเดบิวต์ในวันที่ 4 มีนาคม 2018

**2018–19: การเติบโตและการปรับโครงสร้างองค์กร**
ในวันที่ 5 เมษายน 2018 คัฟเวอร์ได้ปล่อยอัปเดตให้กับแอพลิเคชั่นโฮโลไลฟ์ ซึ่งได้ทำการลบฟังก์ชันในการใช้ AR ออกไป แต่เพิ่มการตรวจจับใบหน้าของผู้ใช้แทน โดยอัปเดตนี้ทำให้ผู้ที่จะสมัครเป็นวีทูปเบอร์ สามารถสมัครได้บนแอพลิเคชั่นเพียงแค่ใช้ ไอโฟน X โดยทางบริษัทได้เปิดรับสมัครวีทูปเบอร์ 5 คนเพื่อที่จะเป็น "รุ่นที่ 1" ในวันที่ 2 พฤษภาคม ซึ่งได้ทำการเดบิวต์ในช่วงเดือนพฤษภาคม จนถึงเดือนมิถุนายน 2018 หลังจากนั้นรุ่นที่ 2 ได้เดบิวต์ตามมาในเดือนสิงหาคมและเดือนกันยายน ในวันที่ 15 พฤศจิกายน คัฟเวอร์ได้ทำการเดบิวต์ AZKi ซึ่งเป็นวีทูปเบอร์ที่มีจุดมุ่งหมายในการสร้างเพลง 
โฮโลไลฟ์เกมเมอร์ (Hololive Gamers) เป็นกลุ่มวีทูปเบอร์ที่มีความสามารถในการสตรีมแบบ Let's plays เดบิวต์ในเดือนธันวาคม 2018 และเดือนเมษายน 2019 ในวันที่ 25 ธันวาคม 2018 โฮโลไลฟ์ได้ปล่อยซีรีส์ みこのつとめっ！(Miko no Tsutome!) ซึ่งเป็นวิดิโอสั้นที่นำแสดงโดย さくらみこ (ซากุระ มิโกะ)  โดยเป็นที่ได้รับความนิยมอย่างมากจนเกิดซีรีส์ Holo no Graffiti ขึ้นในเดือนพฤษภาคม 2019
ในวันที่ 8 มกราคม 2019 โฮโลไลฟ์ได้ทำสัญญากับ ปีลีปีลี ในการเปิดช่อง 15 ช่องเพื่อให้วีทูปเบอร์สามารถสตรียมพร้อมกันทั้งบนยูทูปและปีลีปีลีได้ และได้เกิดการร่วมมือกับอาสาสมัครชาวจีนในการแปลวิดิโอของโฮโลไลฟ์และเริ่มมีการปล่อยคอนเทนต์บนตลาดในประเทศจีน ในวันที่ 17 พฤษภาคม คัฟเวอร์ประกาศว่าจะเปิดการรับสมัครทั้งงในญี่ปุ่นและประเทศจีน 
ในวันที่ 19 พฤษภาคม คัฟเวอร์ได้สร้างค่ายเพลง Inonaka Music โดยประกอบไปด้วย AZKi และ โฮชิมาจิ ซุยเซย์ ในเดือนมิถุนายน 2019 ได้มีการเดบิวต์วีทูปเบอร์ชายโดยใช้ชื่อกลุ่มว่า โฮโลสตาร์ (Holostars) และมีรุ่นอื่นๆตามมาในเดือนธันวาคม 2019 และเดือนพฤษภาคม 2020 ในเดือนกรกฎาคม จนถึงเดือนสิงหาคม 2019 โฮโลไลฟ์รุ่นที่ 3 "โฮไลไลฟ์ แฟนตาซี (Hololive Fantasy)" ได้เกิดขึ้น และในเดือนกันยายน 2019 จนถึงเดือนมกราคม 2020 ได้เกิดสาขาใหม่ในประเทศจีนโดยใช้ชื่อว่า Hololive China
ในวันที่ 2 ธันวาคม 2019 คัฟเวอร์ได้รวมโฮโลไลฟ์, Inonaka Music และ โฮโลสตาร์ ให้อยู่ภายใต้โฮโลไลฟ์โปรดักชั่น อย่างไรก็ตามทั้ง 3 กลุ่มยังมีการบริหารแยกกันอยู่ ในวันเดียวกันโฮชิมาจิ ซุยเซย์ ได้ย้ายจาก Inonaka Music มาสู่โฮโลไลฟ์ ส่งผลให้ AZki อยู่ภายใต้ Inonaka Music เพียงผู้เดียว โฮโลไลฟ์รุ่นที่ 4 ได้มีการเดบิวต์ในช่วงปลายเดือนธันวาคม 2019 จนถึงต้นเดือนมกราคม 2020

**2020–ปัจจุบัน: การขยายตัว**
ในวันที่ 24 มกราคม 2020 คัฟเวอร์จัดคอนเสิร์ต "hololive 1st fes. Nonstop Story" ขึ้นที่ Toyosu Pit ใน เขตโคโต โตเกียว ประกอบไปด้วย AZki และสมาชิกก่อนรุ่นที่ 4 จำนวน 22 คน คอนเสิร์ตในครั้งนี้มีผู้เข้าชม ณ สถานที่จริงประมาณ 3000 คน และมีมากกว่า 10000 คนที่เข้าร่วมทางออนไลน์แทน ทานิโงะได้กล่าวว่าคอนเสิร์ตนี้เป็นจุดเปลี่ยนของโฮโลไลฟ์ ก่อนหน้านี้พวกเขามีปัญหาในการหาทุน แต่คอนเสิร์ตครั้งนี้ทำให้โฮโลไลฟ์เป็นที่รู้จักมากขึ้น ทำให้ดึงดูดนักลงทุนเข้ามามากขึ้น
สาขาใหม่ของโฮโลไลฟ์ที่ประกอบไปด้วยวีทูปเบอร์ที่ใช้ ภาษาอินโดนีเซีย โดยได้รับชื่อสาขาว่า โฮโลไลฟ์ อินโดนีเซีย (Hololive Indonesia) ได้เดบิวต์รุ่นที่ 1 ในเดือนเมษายน 2020 และรุ่นที่ 2 ในเดือนธันวาคม 2020 และยังมีการเปิดรับสมัครรุ่นที่ 3 ในเดือนสิงหาคม 2021
โฮโลไลฟ์รุ่นที่ 5 ได้ทำการเดบิวต์ในเดือนสิงหาคม 2020 โดยหลังจากการเดบิวต์ของ 魔アロエ (มาโนะ อะโล) เมื่อวันที่ 15 สิงหาคม ข้อมูลของเธอได้มีการรั่วไหลออกไป ทำให้คัฟเวอร์ออกมาขอโทษสำหรับเหตุการณ์ที่เกิดขึ้น และพักงานมาโนะ อะโล 2 สัปดาห์ หลังจากนั้นในวันที่ 31 สิงหาคม ซึ่งเป็นวันครบกำหนดของการพักงาน คัฟเวอร์ได้ประกาศว่าเธอได้จบการศึกษาไปแล้ว เนื่องด้วยความเครียด 1 สัปดาห์หลังจากนั้น บริษัทได้ออกแถลงการณ์เกี่ยวกับแผนการป้องกันการละเมิดในอนาคต และจะทำการฟ้งผู้ที่ล่วงละเมิดในอนาคต
"Hololive English (โฮโลไลฟ์ อิงลิช)" เป็นสาขาใหม่ของโฮโลไลฟ์ที่ประกอบไปด้วยวีทูปเบอร์ที่ใช้ภาษาอังกฤษเดบิวต์ในเดือนกันยายน 2020 ในวันที่ 22 ตุลาคม กาวร์ กุระ เป็นวีทูปเบอร์คนแรกของโฮโลไลฟ์ที่มียอดผู้ติดตามครบ 1 ล้านคนบนยูทูป ในวันที่ 17 มกราคม 2021 เธอเป็นวีทูปเบอร์คนแรกของโฮโลไลฟ์ที่มียอดผู้ติดตามครบ 2 ล้านคน และในวันที่ 4 กรกฎาคม 2021 เธอเป็นวีทูปเบอร์คนแรกที่มียอดผู้ติดตามครบ 3 ล้านคน โดยแซงหน้า คิสึนะ ไอ ในวันที่ 30 มิถุนายน 2021 ขณะที่ยอดผู้ติดตามอยู่ที่ 2.97 ล้านคน 
คัฟเวอร์ได้จัด "hololvie 2nd fes. Beyond the Stage" ซึ่งเป็นคอนเสิร์ตแบบออนไลน์ แสดงโดยวีทูปเบอร์ของโฮโลไลฟ์จนถึงรุ่นที่ 4 โดยเป็นความร่วมมือกับบริษัทด้านความบันเทิงของญี่ปุ่นที่ชื่อว่า Bushiroad ในตอนท้ายของคอนเสิร์ต คัฟเวอร์ประกาศว่าจะมีการจัดคอนเสิร์ตเพลงออริจินัลขึ้นโดยใช้ชื่อว่า "Hololive Idol Project 1st Live 'Bloom,'" ซึ่งได้ถูกจัดขึ้นเมื่อวันที่ 17 กุมภาพันธ์ 2021 ที่ Tokyo Garden Theatre ในช่วงท้ายของคอนเสิร์ตคัฟเวอร์ประกาศโครงการใหม่ในชื่อว่า Hololive Alternative
คัฟเวอร์ได้ประกาศเปิดรับสมัครวีทูปเบอร์สำหรับสาขาโฮโลไลฟ์ อิงลิชใหม่โดยแบ่งออกเป็นวีทูปเบอร์สายเพลง (VSinger) และวีทูปเบอร์รุ่นที่ 2 โดย VSinger ได้ประกาศรับสมัครเมื่อวันที่ 30 พฤศจิกายน 2020 และได้เดบิวต์ในชื่อ IRyS โดยเป็นส่วนหนึ่งของ Project: Hope เมื่อวันที่ 11 กรกฎาคม 2021 สำหรับโฮโลไลฟ์ อิงลิชรุ่นที่ 2 ได้เปิดรับสมัครเมื่อวันที่ 12 กุมภาพันธ์ 2021 และได้เปิดตัวในวันที่ 22 สิงหาคม โดยใช้ชื่อรุ่นว่า โฮโลไลฟ์คอนซิล (Hololive Council) 
ในวันที่ 8 สิงหาคม โฮโลไลฟ์ได้ประกาศโครงการใหม่โดยใช้ชื่อว่า "Hololive ERROR" โดยมีตัวอย่างจากโทคิโนะ โซระ โดยโครงการนี้ได้ถูกเปิดเผยในภายหลังว่าเป็นเกมสยองขวัญที่มีสมาชิกของโฮโลไลฟ์เป็น ตัวละครที่ผู้เล่นไม่ได้ควบคุม
โฮโลไลฟ์สาขาญี่ปุ่นได้ประกาศการเปิดตัวรุ่นที่ 6 ในวันที่ 26-30 พฤศจิกายน 2021 โดยใช้ชื่อรุ่นว่า "Secret Society holoX" 
คัฟเวอร์ได้ประกาศว่าจะมีการจัด Hololive Super Expo 2022 ที่ Makuhari Messe ในวันที่ 19-20 มีนาคม 2022 โดยภายในงานจะมีคอนเสิร์ต hololive 3rd fes. Link Your Wish แสดงโดยสมาชิกโฮโลไลฟ์สาขาญี่ปุ่นก่อนรุ่นที่ 6 ทั้งหมด ซึ่งจะจัดทั้งในสถานที่จริงและการถ่ายทอดสด

**รายชื่อสมาชิก**
ด้านล่างคือรายชื่อสมาชิกทั้งหมดของโฮโลไลฟ์

**โฮโลไลฟ์ (Hololive)**

**รุ่นที่ 0**
 โทคิโนะ โซระ ()- โรโบโกะซัง ()- ซากุระ มิโกะ ()- โฮชิมาจิ ซุยเซย์ ()- AZKi ()

**รุ่นที่ 1**
 อากิ โรเซนธาล ()- ชิราคามิ ฟุบุกิ ()- นัตสึอิโระ มัตสึริ ()- อะไค ฮาโตะ ()

**รุ่นที่ 2**
 นาคิริ อายาเมะ ()- ยูซุกิ โชโกะ ()- โอโซระ สุบะรุ ()

**โฮโลไลฟ์เกมเมอร์ส (Hololive Gamers)**
 ชิราคามิ ฟุบุกิ ()- โอคามิ มิโอะ ()- เนะโคะมาตะ โอคายุ ()- อินุกามิ โคโรเนะ ()

**รุ่นที่ 3: โฮไลไลฟ์ แฟนตาซี (Hololive Fantasy)**
 อุซาดะ เปโกะร่า ()- ชิระนุอิ แฟลร์ ()- ชิโรกาเนะ โนเอล ()- โฮโชว มารีน ()

**รุ่นที่ 4**
 อามาเนะ คานาตะ ()- สึโนะมากิ วาตาเมะ ()- โทโกะยามิ โทวะ ()- ฮิเมะโมริ ลูน่า ()

**รุ่นที่ 5**
 ยูกิฮานะ ลามี่ ()- โมโมะสุซุ เนเนะ ()- ชิชิโระ โบตัน ()- โอมารุ โพลก้า ()

**รุ่นที่ 6: องค์กรลับโฮล็อกซ์ (HoloX Secret Society)**
 ลาพลัส ดาร์คเนส ()- ทาคาเนะ ลุย ()- ฮาคุย โคโยริ ()- ซาคามาตะ โคลเอ้ ()- คาซามะ อิโรฮะ ()

**โฮโลไลฟ์เดไวส์ (Hololive DEV_IS)**

**รีกลอส (ReGLOSS)**
 ฮิโอโดชิ อาโอะ ()- โอโตโนเสะ คานาเดะ ()- อิชิโจ ริริกะ ()- จูฟูเทย์ ราเดน ()- โทโดโรกิ ฮาจิเมะ ()

**โฟลว์โกลว์ (FLOWGLOW)**
 อิซากิ ริโอนะ ()- โคกาเนอิ นิโกะ ()- มิซูมิยะ ซู ()- รินโดะ ชิฮายะ ()- คิคิราระ วิวิ ()

**โฮโลสตาร์ (Holostars)**

**รุ่นที่ 1**
 ฮานาซากิ มิยาบิ ()- คานาเดะ อิซุรุ ()- อาร์ลันดิส ()- ริกกะ ()

**รุ่นที่ 2 (SunTempo)**
 แอสเทล เลดา ()- คิชิโดะ เท็มมะ ()- ยุโคคุ โรเบะรุ ()

**รุ่นที่ 3 (MaFia)**
 คาเกยามะ ชิเอ็น ()- อารากามิ โอกะ ()

**อัปโรร์
(UPROAR
)**
 ยาโทกามิ ฟูมะ () - อุสึกิ อูยุ ()- ฮิซากิ กัมมะ ()- มินาเซะ ริโอะ ()

**โฮโลไลฟ์อินโดนีเซีย (Hololive Indonesia)**

**รุ่นที่ 1**
 อายุนดะ ริสุ (Ayunda Risu)- มูน่า โฮชิโนว่า (Moona Hoshinova)- ไอรานิ อิโอฟิฟทีน (Airani Iofifteen)

**รุ่นที่ 2**
 คุเรอิจิ โอลลี่ (Kureiji Ollie)- อาเนีย เมลฟิซซา (Anya Melfissa)- พาโวเลีย เรย์เนะ (Pavolia Reine)

**รุ่นที่ 3**
 เวสเทีย เซตะ (Vestia Zeta)- คาเอลา โควาลสเกีย (Kaela Kovalskia)- โคโบะ คานาเอรุ (Kobo Kanaeru)

**โฮโลไลฟ์อิงลิช (Hololive English)**

**มิธ (Myth)**
 โมริ คาริโอเป ()- ทาคานาชิ คิอาระ ()- นิโนะมาเอะ อินะ'นิส ()- วัตสัน อามีเลีย ()

**พรอมมิส (Promise)**
 ไอริส (IRyS)- โอโระ โครนี่ (Ouro Kronii)- ฮาคอส เบลซ์ (Hakos Baelz)

**แอดเวนท์ (Advent)**
 ชิโอริ โนเวลลา (Shiori Novella)- โคเซกิ บิจูว (Koseki Bijou)- เนริซา เรเวนครอฟต์ (Nerissa Ravencroft)- ฟูวาวา แอบบิสการ์ด (Fuwawa Abyssgard)- โมโคโค แอบบิสการ์ด (Mococo Abyssgard)

**จัสติซ (Justice)**
 เอลิซาเบธ โรส บลัดเฟลม (Elizabeth Rose Bloodflame)- จีจี มูริน (Gigi Murin)- เซซิเลีย อิมเมอร์กรีน (Cecilia Immergreen)- ราโอรา แพนเทอรา (Raora Panthera)

**โฮโลสตาร์สอิงลิช (Holostars English)**

**เทมพุส (TEMPUS)**
Headquarters- รีจิส อัลแทร์ (Regis Altare)- แอกเซล ซีรีออส (Axel Syrios)
แวนการ์ด (Vanguard)- กาบิส เบทเทล (Gavis Bettel)- มาชิน่า X. ฟรีออน (Machina X Flayon)- บังโชอิน ฮัคกา (Banzoin Hakka)- โจซุยจิ ชินริ (Josuiji Shinri)

**อาร์มิส (ARMIS)**
 จูราร์ด ที เร็กซ์ฟอร์ด (Jurard T Rexford)- โกล์ดบุลเล็ต (Goldbullet)- อ็อกตาวิโอ (Octavio)- คริมสัน รูซ (Crimzon Ruze)

**อดีตสมาชิก**
โฮโลไลฟ์ (Hololive)- โยโซระ เมล ()- ฮิโตมิ คริส () - มินาโตะ อควา ()- มุระซากิ ชิอง ()- อุรุฮะ รูเชีย () - คิริว โคโค่ () - มาโนะ อะโล () - เอจัง (ยูจิน เอ) แต่เดิมเป็นทีมงานที่ปรากฏตัวในสตรีมของโทคิโนะ โซระ ภายหลังได้รับโมเดลของตนเองและปรากฏตัวในแชแนลทางการ
โฮโลสตาร์ (Holostars)- คากามิ คิระ () - ยาคุชิจิ สุซาคุ () - สึกิชิตะ คาโอรุ () 
โฮโลไลฟ์อิงลิช (Hololive English)- กาวร์ กุระ (Gawr Gura)- สึคุโมะ ซานะ (Tsukumo Sana) - เซเรส ฟอนา (Ceres Fauna)- นานาชิ มุเมย์ (Nanashi Mumei)
โฮโลสตาร์อิงลิช (Holostars English)- แมกนี เดซมอนด์ (Magni Dezmond)- นัวร์ เวสเปอร์ (Noir Vesper)
โฮโลไลฟ์ไชน่า (Hololive China)- โยงิริ (labels=no) - ซีเวีย (p=) - สเปดเอ็กโค (p=) - สเปดเอ็กโค (p=) - โรซาลิน (p=) - อาร์เทีย (p=) 

**สื่อและกิจกรรม**

**ผลงานเพลง**

**โฮโลไลฟ์**
เพลงที่มีการแสดงโดยสมาชิกในกลุ่มร่วมกันจะถูกปล่อยออกมาภายใต้ชื่อ โฮโลไลฟ์ไอดอลโปรเจ็กต์ (Hololive Idol Project)

**= ซิงเกิล =**

**= อัลบั้ม =**

**คอนเสิร์ตและกิจกรรมต่างๆ**
 Hololive 1st fes. Nonstop Story (24 มกราคม 2020) – ประกอบไปด้วย AZKi และสมาชิกโฮโลไลฟ์ภายในญี่ปุ่นก่อนรุ่น 4 โดยจัดขึ้นที่ Toyosu Pit in เขตโคโต, กรุงโตเกียว- Hololive 2nd fes. Beyond the Stage (21–22 ธันวาคม 2020) – ประกอบไปด้วย อาซึกิ และสมาชิกโฮโลไลฟ์ภายในญี่ปุ่นก่อนรุ่น 5; สตรีมสดแบบการจ่ายเพื่อการรับชมบน Niconico และ SPWN, สนับสนุนโดย Bushiroad- Hololive Idol Project 1st Live "Bloom," (17 กุมภาพันธ์ 2021) – ประกอบไปด้วยสมาชิก โฮโลไลฟ์ญี่ปุ่น ที่ถูกเลือกจำนวน 23 คน โดยจัดขึ้นที่ Tokyo Garden Theatre ใน Ariake โดยเป็นการสตรีมสดแบบการจ่ายเพื่อการรับชมบน Niconico และ SPWN การเข้าร่วมกิจกรรม ณ สถานที่จริงถูกยกเลิกไป เนื่องจาก สถานการณ์การระบาดของเชื้อ COVID-19- Hololive 3rd fes. Link Your Wish (19-20 มีนาคม 2022) - ประกอบไปด้วยสมาชิกโฮโลไลฟ์ภายในญี่ปุ่นก่อนรุ่น 6, โฮโลไลฟ์อินโดนีเซียรุ่น 1 และโฮโลไลฟ์อิงลิชมิธ โดยจัดขึ้นที่ Makuhari Messe ในจังหวัดชิบะ ไปพร้อมกับ Hololive Super Expo 2022- Hololive 4th fes. Our bright parade (18-19 มีนาคม 2023) - ประกอบไปด้วยสมาชิกโฮโลไลฟ์ภายในญี่ปุ่น, โฮโลไลฟ์อินโดนีเซียรุ่น 1 และ รุ่น 2, โฮโลไลฟ์อิงลิชมิธ, โปรเจกต์: โฮป และ โฮโลไลฟ์คอนซิล โดยจัดขึ้นที่ Makuhari Messe Event Hall ในจังหวัดชิบะ ไปพร้อมกับ Hololive Super Expo 2023 
 

**หมายเหตุ**

**อ้างอิง**
หมวดหมู่:กลุ่มไอดอลญี่ปุ่น
หมวดหมู่:โฮโลไลฟ์โปรดักชัน
หมวดหมู่:เวอร์ชวลยูทูบเบอร์